
REFERAT

Privind atribuirea în folosinţă gratuită,  Inspectoratului Şcolar Judeţean Timiş, a unei suprafeţe de teren de 2800 m.p. din suprafaţa totală  de teren de 12155 m.p., formată din parcelele cu nr. topografice   8641/1/1/1/1, 8641/1/1/1/3  cuprinse în CF nr. 2, Timişoara şi  parcelele topografice 8722, 8723, 8724 înscrise în CF nr. 1 Timişoara 
Se propune spre analiză Comisiilor nr.II, III, IV şi V din cadrul Consiliului Local al Municipiului Timişoara, materialul întocmit de Direcţia Urbanism, Serviciul Banca de date Urbane în baza cererii SC 2008-14472/ 27.06.2008, depusă de Inspectoratul Şcolar Judeţean Timiş, prin care solicită atribuirea în folosinţă gratuită a unei suprafeţe de teren de 2800 m.p. în vederea construirii Sediului Inspectoratului Şcolar Judeţean Timiş.

Suprafaţa de teren aflată în discuţie, afectează cinci parcele în suprafaţă totală de 12155 m.p. şi este situat între străzile Aurel Păunescu-Podeanu, aleea FC Ripensia, Stadionul Dan Păltinişan,se alipeşte de incinta (extindere) Liceului Sportiv Banatul. Pentru zona respectivă terenul pe care urmează să se edifice Sediul Inspectoratului este situat tangenţial fostei zone verzi prevăzute în PUG. Conform situaţiei din teren zona de parc a fost transferată şi amenajată în parc la  Str. Surorile Martir Caceu unde au fost amenajate parcări ecologice şi complementar zonei de blocuri au fost amenajate locuri de joacă. În concluzie acest amplasament poate fi considerat o extindere a incintei Liceului Sportiv Banatul ce nu afectează zona verde.
Solicitarea atribuirii de urgenţă a terenului pentru construirea unui sediu se datorează faptului că imobilul în care a fiinţat Inspectoratul Şcolar al Judeţului Timiş a fost retrocedat, iar la ora actuală Inspectoratul are statut de chiriaş. În cerere Inspectoratul precizează că au fondul de investiţii asigurat în planul de buget.
În situaţia în care avizul Dvs. este favorabil în sensul celor discutate, Inspectoratul Şcolar Judeţean v-a prezenta Direcţiei de Urbanism, Serviciului B.D.U. pentru obţinere Certificat de Urbanism o documentaţie cadastrală cu identificarea exactă a parcelelor topografice afectate de clădirea ce se doreşte a se construi şi cu propunerea de dezmembrare şi unificare a suprafeţelor (ce constitui suprafaţa de de 2800 m.p.) solicitate în atribuire. Terenul din care se constituie suprafaţa de 2800 m.p. cuprinde parcelele topografice cu nr. topo 8641/1/1/1/1, 8641/1/1/1/3 , 8722, 8723, 8724 şi este proprietatea Municipiului Timişoara conform CF nr. 1 şi CF nr. 2, Timişoara.

În cazul în care terenul în cauză  este afectat de reţele subterane, cheltuielile pentru devierea acestora cad în sarcina Inspectoratului Şcolar Judeţean Timiş. 

Înspectoratul Şcolar Judeţean Timiş se obligă ca în termen de 24 de luni de la intrarea în vigoare a prezentei hotărâri, să obţină avizele şi autorizaţiile necesare construirii sediului . 
Operaţiile de dezmembrare şi unificare a terenului , operaţiile necesare de întabulare se vor face de asemenea prin grija Inspectoratului Şcolar Judeţean Timiş.

 Având în vedere cele de mai sus propunem aprobarea atribuirii în folosinţă gratuită pe o perioadă de 49 de ani, a  suprafeţei de 2800 m.p. Inspectoratului Şcolar Judeţean Timiş în vederea constrului Sediului
DIRECTOR DIRECŢIA URBANISM          
 DIRECTOR DIRECŢIA PATRIMONIU

EMILIAN SORIN CIURARIU                  
 NICUŞOR CONSTANTIN MIUŢ
 DIRECTOR  DIRECŢIA DE MEDIU
 SEF SERVICIU B.D.U.

